
ზოგიერთი სახის სესჯელი ქართული 


ჩვეულებითი სამურთლის მიხედვით 
(ზემო აჭარის მაგალითზე) 


ოთარ გოგოლიშვილი 
ბათუმის შოთა რუსთაველის სახელმწიფო უნივერსიტეტის ისტორიის, არჟქოლოგიისა 
და ეთნოლოგიის დეპარტამენტის პროფესორი 


სეაკვენძო სიტყვები: ჩვეულებითი სამართალი, ქონებრივი ანუ კომპოზიციური 


სასჯელები, სისხლის აღება, ჩაქოლვა 


შესაველი 


ქართული ჩვეულებითი სამართალი სას- 
ჯელთა მრავალ სახეს იცნობს. მათ შორის 
საყოველთაოდ ცნობილია მტანჯავი ანუ სხე- 
ულებრივი სასჯელები, მოკვეთა, შერისხვა, 
ჩაქოლვა, გამაწბილებელი სასჯელები, ქო- 
ნებრივი ანუ კომპოზიციური სასჯელები და 
სხვა. ეს სასჯელთა ის ფორმებია, რომლებიც 
გავრცელებული იყო საქართველოს თითქმის 
ყველა კუთხეში. ზოგი მათგანი ცალკეული კუ- 
თხისათვის იყო დამახასიათებელი, მაგ.: მო- 
კვეთა ნიშანდობლივი იყო ფშავური ქართუ- 
ლი სამართლისათვის. 

ისტორიული და ეთნოგრაფიული მასალე- 
ბით უდავოდაა დამტკიცებული, რომ აჭარაში, 
როგორც ზემო ქართლის ადმინისტრაციულ 
ერთეულში, დამნაშავეთა მიმართ გამოიყე- 
ნებოდა ქართული ჩვეულებითი სამართლი- 
სათვის დამახასიათებელი სასჯელები. განსა- 
კუთრებით ეს შეეხება ოსმალთა მიერ აჭარის 
ტერიტორიის დაპყრობამდე პერიოდს, თუმცა 
აჭარაში ქართული ჩვეულებითი სამართლის 
ნორმები შემდეგაც განაგრძობდა პრაქტი- 
კულ არსებობას, მაგრამ ლოკალურად და 
ისლამის ზეგავლენის ქვეშ. საბოლოოდ, რუ- 
სული მმართველობის მიერ გატარებულმა 
სამართლებრივმა პოლიტიკამ მთლიანად 
განდევნა ჩვეულებითი სამართალი აქტიური 
ცხოვრების სფეროდან და იგი მხოლოდ დრო- 
დადრო იჩენდა თავს საზოგადოებრივი ურთი- 
ერთობისას, უმეტესად მაშინ, როცა უცხოური 
სამართალი მოუქნელობისა და ქართული ხა- 


სიათისადმი შეუთავსებლობის გამო ვერ პა- 
სუხობდა კონკრეტულ ქმედობას, ან როცა იგი 
მიუწდომელი იყო დაბალი ფენებისათვის. 
აჭარაში მიმდინარე საუკუნის დასაწყისა- 
მდე ფართოდ იყო გავრცელებული სისხლის 
აღების ჩვეულება. შესაბამისად, აქ შეუფე- 
რხებლად მუშაობდა ქართული ჩვეულებითი 
სამართლის სასჯელთა პრინციპების ქვაკუ- 
თხედად აღიარებული ე.წ. ტალიონის პრინცი- 
პი: „თუალი თუალისა წილ, კბილი – კბილისა 
წილ“. თვით ეს პრინციპი უძველესი შუამდი- 
ნარეთის ჩვეულებითი სამართლიდან „,ხამუ- 
რაბის კანონებიდან“ გადმოიღეს ჩვენმა წი- 
ნაპრებმა და შეიტანეს ქართულ კანონიკურ 
თუ საერო იურიდიულ წყაროებში. ტალიონის 
პრინციპი, ძირითადად, მკვლელობის ორ სა- 
ხეს მოიცავდა: მკვლელობას სისხლის აღების 
ნიადაგზე და მკვლელობას შურისძიების ნია- 
დაგზე. ამის მიხედვით ლოგიკურად უნდა მი- 
ვიჩნიოთ დასკვნა, რომ ორივე მათგანი ინდი- 
ვიდუალური სასჯელთა სახეებია და აჭარაში 
დადასტურებულ თვითგასამართლების ფო- 
რმებს წარმოადგენს, თვითგასამართლებას 
კი შორეულ წარსულში გააჩნია ფესვები და 
თავისი სოციალურ-იურიდიული საფუძველი. 
მოცემულ შემთხვევაში, ხშირად ვერდიქტის 
გამომტანი და ამსრულებელი ერთიდაიგივე 
პირი გვევლინება, გარდა ასეთი მსგავსები- 
სა, არის მათ შორის განსხვავებაც: თუ შურის- 
ძიების ნიადაგზე მკვლელობის შემთხვევის 
დადგომისას ერთი და იგივე პირი დაადგე- 
ნს და აღასრულებს შურისძიების ნიადაგზე 
მკვლელობას, სისხლის აღების პირობების 

დადგომისას ვერდიქტი გამოაქვს ან ისევ და- 
ზარალებულის უახლოეს ნათესავს, გვარის, 
ოჯახის უფროსს, ან საამისოდ უფლებამოსილ 
პირთა ჯგუფს. 


სასჯელთა სახეები ეაშურიში 
ჩვეულებითი სუამირთლის მიხედვით 


ეთნოგრაფიული მასალების შესწავლისსა- 
ფუძველზე შესაძლებელია გაკეთდეს დასკვნა, 
რომ აჭარაში და საერთოდ საქართველოში, 
ქართული ჩვეულებითი სამართალი, თუმცა 
პირობითად, მაგრამ მაინც იცნობდა დანაშა- 
ულის მიხედვით სასჯელთა დიფერენცირებას. 
ასე, მაგ.: სისხლის აღება გათვალისწინებული 
იყო მხოლოდ განზრახ მკვლელობის დროს, 
ხოლო მკვლელობა შურისძიების ნიადაგზე, 
ჩაქოლვა, მოკვეთა, ამოკირვა, უმეტესად ზნე- 
ობრივი ნორმების უხეშად დარღვევას მოჰ- 
ყვებოდა ხოლმე. თვით ზნეობრივი ხასიათის 
დელიქტების შორისაც იყო დიფერენცირებუ- 
ლი სასჯელები, რომელთაგან ორ სახეობას 
შევეხები – ჩაქოლვასა და ამოკირვას. 

მკვლევართა მიერ მოკვლეული მასალე- 
ბის საფუძველზე შეიძლება ვირწმუნოთ, რომ 
აჭარაში, განსაკუთრებით მთის მოსახლეობა- 
ში, გვიანობამდე შემორჩენილი იყო ჩაქოლ- 
ვისა და ამოკირვის ჩვეულება. საილუსტრა- 
ციოდ დავასახელებ რამდენიმე მასალას. 
მკვლევარი ნ. მგელაძე ნაშრომში ,„ნათესაუ- 
რი ურთიერთობის ზოგიერთი საკითხი აჭარა- 
ში ადათობრივი ნორმების შუქზე“ მიუთითე- 
ბს, რომ „ქალის ქმარი და ქმრის ახლობელი“ 
„ქალზე მისულ კაცს“ და თავად ქალს სასჯე- 
ლის უმაღლესი ფორმით სჯიდნენ. დასჯის ეს 
სახე ზემო აჭარაში „ამოკირვის“ სახელითაა 
ცნობილი. ინტიმურ კავშირში მყოფ ქალსა 
და მამაკაცს ოფიციალური მეუღლე და მისი 
ნოგრო მიწაში ყელამდე მარხავდნენ და 
ქოლავდნენ.“! ავტორი ხაზს უსვამს სასჯელის 
გამოყენების ტერიტორიულობას, მისი შესაძ- 
ლო გავრცელების არეს და იმ ფაქტს, რომ 
აღნიშნული სასჯელები ქალის უზნეო საქციე- 
ლის წინააღმდეგ გამოიყენებოდა. 

ინფორმატორი, 90 წლის აბას ქამადაძე 
ანალოგიურ და საინტერესო ცნობას გადმო- 





1 მგელაძე ნ, 1984, აჭარული გვარი და ნოგრო, გამო- 
მცემლობა „აჭარა“, ბათუმი. გვ. 75. 


გვცემს ამ საკითხთან დაკავშირებით, კერ- 
ძოდ: „გაგონილი მაქ, რომ ოგახის ქალი რომ 
სხვა კაცს შეიყვარებდა და გამომჟღაგვნდე- 
ბოდა, ქალსაც და კაცსაც გაბაწრეგდნენ, გე- 
იყვანდნენ სოფლის მეიდანზე ან კვარედინზე, 
ემარი და დედამთილ-მამამთილი ქვებს მია- 
ყრიდა, შემდეგ მთელი სოფელი დააყრიდა 
ჯოლგს – ქვას, კოხს, რაც ხელში მოყვებო- 
დათ. ჭკოლოგებს (ჩაქოლილებს – ო.გ.) ღამით 
უჩუმრად წაიღებდნენ მათი პატრონები და ჩუ- 
მად მიაბარებდნენ მიწას.“ 

მეორე ინფორმატორის, მუხამედ ჯორ- 
ბენაძის გადმოცემით ძველად ჩაჯოლგვა 
ყოფილა ქმრის ღალატისათვის დაწესებუ- 
ლი. „თუ ქალი უღალატებდა მის ქმარს და 
გამხილდებოდა, ან ქმარი წაასწრებდა ბო- 
ზობაში, ქალს სახალხოდ ჩაქოლავდნენ, 
კაცსაც ჩაქოლაგდნენ, ან თუ ის გადარჩებო- 
და, ქალის ნამდვილი ქმარი და მისი მხარე 
უმტრობდნენ და მაინც მოკლაგდნენ... მამა- 
ჩემიდან გაგონილი მაქ, რომ ღორკომმში ბე- 
რიძის კაცს შეუყვარებია აგარელი მარკო- 
იძის ცოლი და მათ საქმეს ყიშლებში ქმარი 
შესწრებია, ადრე სცოდნია და დაუცაგს. ქა- 
ლიც და მისი საყვარელი კაციც გაუყვანიან 
ბულულა სერზე, ჩაუყრიან ორმოში და ჩუუ- 
ეოლავენ. მათ პატრონებს კდრებიც არ წუუყ- 
ვანიან. ბერიძის კაცს ცოლ-შვილი ჰყოლია. 
ამ ამბავის მერე ჩაჭოლგილი კაცის შვილე- 
ბისათვის ჭოლოგოღლი (ჭოლოგის შვილი – 
ო.გ.) დუურქმევიან, ხოლო იმ ადგილისთგის, 
ბულულა სერისათვგის „საქოლი ქედი.“ იგივე 
ავტორი ადასტურებს, რომ ხულოს მეზობელ 
სოფელში დუაძიებში მცხოვრები ოჯახიშვი- 
ლების წინაპარიც „ამნაირი საქმის გამოისო- 
ბით ჩაქოლილა, მას შემდეგ მათ ერთ განრი- 
გოს ქოლიშვილები დარქემეგია“. 

ინფორმატორ მ. ჯორბენაძის მიერ 
მოთხრობილი ამბების სინამდვილის დამა- 
მტკიცებლად უადგილო არ იქნებოდა მიმე- 
თითებინა იმ ფაქტიურ გარემოებაზე, რომ, 
როგორც დადასტურდა, ღორჯომში ამჟამად 
მცხოვრებ ბერიძეთა ერთი შტო მართლაც 
ძველი გვარის მიხედვით „ჯოლოგოღლებად“ 
მოიხსენებიან. ასევე დეკანიშვილებში ოჯა- 





2 აჭარის ეთნოგრაფიული ჩანაწერები, 1976, გამო- 
მცემლობა „აჭარა“, ბათუმი, გვ. 18. 

3 აჭარის ეთნოგრაფიული ჩანაწერები, 1980, გამო- 
მცემლობა „აჭარა“, ბათუმი, გვ. 36. 


უწ ს'წ. ს 81 ი I შის 


ხისშვილების გვარს მეორენაირად ქოლიშვი- 
ლებად იცნობენ. 

წარმოდგენილ ინფორმაციათა გაანალი- 
ზების საფუძველზე უნდა დავასკვნათ, რომ 
სასჯელის ასეთი სახე, როგორიცაა ჩაქოლვა, 
ძირითადად გამოიყენება გათხოვილი ქალის 
მიერ ქმრისათვის ღალატის შემთხვევაში. 
ქალი ყოველ მიზეზგარეშე იმსახურებდა ჩა- 
ქოლვას, ხოლო რაც შეეხება მის საყვარელს, 
იგი შეიძლება ქალთან ერთად ჩაექოლათ, 
ან გამონაკლის შემთხვევაში, შური ეძიათ 
მასზე. შურისძიების ტვირთი მოღალატე ქა- 
ლის ქმარს ან მის ახლობლებს აწვათ. ზემოთ 
მოყვანილ გადმოცემებში ბევრი სხვა მომე- 
ნტებიცაა საინტერესო და გასააზრებელი. გა- 
რდა იმისა, მიღებული იყო ღალატის ფაქტზე 
შესწრებისთანავე დაუყოვნებელი მოქმედება 
– დამნაშავის ჩაქოლვა, ასევე უნდა ყოფილი- 
ყო იგივე წესით დასჯადი ღალატის ნაყოფის 
– უკანონო ბავშვის გაჩენისას, ე.ი. როცა „გამ- 
ჟღავნდებოდა“ ან „გამხილდებოდა“ ქალის 
მრუშობა... 


ჩაქოლვა, როგორც სესჯელის 
ერთ-ერთი სახე 


ჩაქოლვის ადგილად ორივე შემთხვევაში 
ხალხის თავშეყრის ადგილია მითითებული 
– სოფლის მოედანი ან გზაჯვარედინი, ასე, 
რომ ჩასაქოლ პირებს გაბორკილ მდგომარე- 
ობაში ჩაყრიდნენ ორმოში და ჩაქოლავდნენ, 
რაც შინაარსობრივად ემთხვევა ამ საკითხზე 
მკვლევართა მიერ ადრე მოპოვებულ მასა- 
ლებში მითითებულ ფაქტებს. საყურადღებოა 
კიდევ ერთი გარემოება: ჩაქოლილ პირებს 
ან საერთოდ ტოვებდნენ ჩაქოლვის ადგილზე 
(ამისათვის უნდა ყოფილიყო გამიზნული მათი 
ორმოში ჩაქოლვა), ან კიდევ, ჭირისუფალთა 
მიერ საზოგადოებისაგან მორიდებულად 
ხდებოდა მათი გვამების გადასვენება და ყო- 
ველგვარი რიტუალის გარეშე ასევე ჩუმად 
მათი დაკრძალვა. ლოგიკურია, რომ ჩაქოლი- 
ლი ქალის ჭირისუფალში მისი დედ-მამა იგუ- 
ლისხმებოდა. მართალია, ისინი პატრონობ- 
დენ გვამს (ალბათ ორმოს გარეშე ზეზეურად 
ჩაქოლვილს), მაგრამ ფაქტობრივად, თვი- 
თონაც შეურაცხყოფილი იყვნენ ნათესავის 
მოქმედებით და როცა მას დაკრძალავდნენ 


შესაბამისი რიტუალის დაცვისა და დატირე- 
ბის გარეშე, ამით სიმბოლურად მიცვალე- 
ბულს „გვარიმაძაგად“ მიიჩნევდნენ, როგორც 
ეს მიღებული იყო გვარის შემარცხვენელთა 
მიმართ აჭარაში. ქართული ჩვეულებითი სა- 
მართლის საერთო პრინციპებიდან გამომდი- 
ნარე, მოცემულ შემთხვევაში, არც ჩაქოლილი 
ქალისა და არც კაცის ახლობელს სისხლის 
აღების მოვალეობა არ აწვათ. 

ჩაქოლვის ინსტიტუტთან დაკავშირებით 
დღემდე მოპოვებულ ისტორიულ და ეთნოგ- 
რაფიულ მასალებში კონკრეტულად არ არის 
გაცემული პასუხი კითხვაზე: ვის ეკუთვნოდა 
პირველი ქვის სროლის უფლება? სანამ ამ 
კითხვას პასუხს გავცემდეთ, საჭიროა მცი- 
რე ექსკურსი: საქართველოს სხვა კუთხეებ- 
ში ჩაქოლვა გამოიყენებოდა არა მარტო გა- 
თხოვილი ქალის მიერ ქმარის ღალატისას, 
არამედ „დანაშაული, რომელთა ჩადენასაც 
ჩაქოლვა მოჰყვებოდა, სამ გგუფად შეიძლე- 
ბა დავყოთ: 1. თემისა და ხატის ღალატი. 2. 
საძრახისი სქესობრივი კაგშირი. 3. განმეო- 
რებითი ქურდობა.“ ჩაქოლვის ქვემდებარე 
დანაშაულთა სიმრავლე უნდა გულისხმობდეს 
პირველი ქვის სროლის უფლების მქონეთა 
განსხვავებულ სუბიექტებსაც, ვინაიდან, დღე- 
სდღეობით ხელთ არსებული ეთნოგრაფიული 
მასალების მიხედვით, აჭარაში ჩაქოლვა სა- 
ძრახის სქესობრივ კავშირთან არის დაკავ- 
შირებული, უნდა გვევარაუდა, რომ პირველი 
ქვის სროლის უფლებაც პირველი რიგის და- 
ზარალებულს – ქალის კანონიერ ქმარს უნდა 
ჰქონოდა, რაც გარკვეულად დადასტურებულ 
იქნა ზემოთ დასახელებულ ინფორმატორის 
მიერ – „ქმარი და დედამთილ-მამამთილი 
ქვებს მიაყრიდა, შემდეგ მთელი სოფელი და- 
აყრიდა მათ გოლგს.“ ე.ი. უნდა გავიგოთ ისე, 
რომ ვერდიქტის გამომტანიცა და პირველი 
ქვის მსროლელიც უპირველესად კანონიერი 
ქმარი იყო, თუმცა ვერდიქტის გამომტანად 
მისი მიჩნევა პირობითად უნდა ჩავთვალოთ, 
რადგან იგი ადათობრივადაა განსაზღვრული 
და შედეგის დადგომისთანავე დაზარალე- 
ბულს ავტომატურად აღმოუცენდებოდა შესა- 
ბამისი გადაწყვეტილებაც. 





4 აჭარის ეთნოგრაფიული ჩანაწერები, 1991, გამო- 
მცემლობა „აჭარა“, ბათუმი, გვ. 97. 

ა აჭარის ეთნოგრაფიული ჩანაწერები, 1976, გამო- 
მცემლობა „აჭარა“, ბათუმი, გვ.18. 

ინფორმატორ ა. ქამადაძის მონათხრობ- 
ში ნახმარია ტერმინები: „ჯოლგი“ და „ჯოლო- 
გები“, რაც მხოლოდ ზემო აჭარაში და ისიც 
ზოგიერთი სოფლის დასახელებული პუნქტის 
დღევანდელ კუთხურ სასაუბრო კილოშია 
შემორჩენილი. აღნიშნული ტერმინი გამო- 
იყენება სხვადასხვა ფორმაში: „ჩაჯოლგვა“, 
„ამოჯოლგვა“, „მიჯოლგვა“ და სხვა. „ჯოლგი“ 
ქვაღორღის, ხის კუნძების გროვაა, რომელთა 
საშუალებით გადაკეტავენ წყლის სათავეს, 
არხის ან გზის რომელიმე მონაკვეთს, შენობის 
სანათურს და სხვა. პარალელურად იხმარება 
ტერმინი „ამოქოლვა“, „მიქოლვა“, „ჩაქოლვა“ 
და ისინი სინონიმური წყვილებია. არსებობს 
ასევე კუთხური ფრაზა „არხს ჯოლოგი უყო“, 
„გზას ჯოლოგი უყო“ და სხვა. ანალოგიურად, 
დასახელებული ინფორმატორი ჩაქოლილე- 
ბს „ჯოლოგებად“ მოიხსენიებს. გარდა ამისა, 
არცთუ შორეულ წარსულში აჭარის სოფლებ- 
ში ძელურ საცხოვრებელ სახლებზე, საბძლებ- 
ზე და სხვა სახის სამეურნეო დანიშნულების 
შენობა-ნაგებობებზე სახურავის მოვალეობას 
ასრულებდა ნაძვის (ქვემო რაიონებში წიფ- 
ლის) ხის ყავარი, რომლის დასამაგრებლად 
გამოყენებული იყო ბრტყელძირიანი ქვის 
ლოდები ანუ, როგორც მათ ზემო აჭარაში 
უწოდებენ, „საქოლავები“, რაც უეჭველია ჩა- 
ქოლვასთან არის დაკავშირებული და აქედა- 
ნაა შემორჩენილი კუთხურ მეტყველებაში. 

თუ საქართველოში შეკრებილი ეთნოგ- 
რაფიული მასალების მიხედით ვიმსჯელებთ, 
რეალური ჩაქოლვის პროცედურის უშუა- 
ლო მომსწრე არ გვყავს და მასზე მსჯელობა 
მხოლოდ წინა თაობათა გადმოცემით გვიხ- 
დება. სამაგიეროდ, ახლო წარსულში მთის 
მოსახლეობის ყოფაში არ უნდა ყოფილიყო 
იშვიათი ზოგადად ქართული ჩვეულებრივი 
სამართლისათვის ცნობილი სიმბოლური ჩა- 
ქოლვის არსებობა. 

შუამთობაზე ამოსული ახალმოყვანილი 
რძალი გაყვა მის ადრინდელ მაპირებელს. 
ამ ამბის გამგონე დედამთილმა ხმამაღლა 
კივილით და წყევლა-კრულვით გზაჯვარე- 
დინზე, სადაც საღამოობით იკრიბებოდა ია- 
ილებიდან ხალხი სხვადასხვა საკითხების 
გადასაწყვეტად ან უბრალოდ სასაუბროდ, 
გამოიტანა „გაქცეული რძლის ლეჩაქი და 
კაბა, დააგდო ძირს, თან განაგრძობდა ქა- 
ლის წყევლას და მოუწოდებდა „მემთევრე- 


ბს“, მათაც დაეწყევლათ და ჩაექოლათ იგი. 
მანვე ხელში შეაჩეჩა ძალზე ახალგაზრდა 
ბიჭს – რძლის ქმარს ქვა და უბრძანა ჩაექო- 
ლა. ბიჭმა მორცხვად მოიქნია ქვა კაბისა- 
კენ და ხალხს შეერია, ხოლო იქ მყოფთაგან 
ყველამ: დიდმა და პატარამ, ქალმა და კაც- 
მა ქვები დააყარა იმ ადგილს, სადაც კაბა და 
თავსაბური ეგდო. ქვების გროვა ხელუხლე- 
ბელი დარჩა მთა-ბარის სეზონის დამთავრე- 
ბამდე. ბავშვები ვერიდებოდით იმ ადგილს, 
წარმოგვედგინა, რომ იქ მართლაც ქალი ემა- 
რხა. ეს შთამბეჭდავი რიტუალი, მიუხედავად 
თავისი სიმბოლურობისა, მოიცავს ჩაქოლვის 
ძირითად ელემენტებს. აქვე მინდა აღვნიშნო, 
რომ ანალოგიურად სიმბოლური ჩაქოლვისა, 
აჭარაში დღემდე შემორჩენილია სიმბოლური 
დასაფლავების ჩვეულებაც. სიმბოლურ დასა- 
ფლავებას უმეტეს შემთხვევაში მიმართავენ 
ოჯახის უფროსი მამაკაცები, რომელთა დაუ- 
კითხავად გაიპარნენ ქალიშვილები ან, როცა 
მათ რომელიმე ვაჟიშვილმა აუტანელი წყენა 
და შეურაცხყოფა მიაყენა. მოცემულ შემთხვე- 
ვაში, ამოთხრიდნენ ორმოს, შიგ მოათავსებ- 
დნენ პიროვნულად „მოკვეთილ“ ანუ როგორც 
აჭარაში უწოდებენ – „მორესიტული“ შვილის 
ტანსაცმელს, სასულიერო პირს აღასრულე- 
ბინებდნენ მიცვალებულისათვის დადგენილ 
ლოცვას და დააყრიდნენ მიწას. 

სიმბოლური ჩაქოლვის შესახებ ცნობები 
საქართველოს სხვა კუთხეებშიც არის მოპო- 
ვებული. მაგ.: ფშავში. მკვლევარ მ. კეკელიას 
მიერ ფშავში ჩაწერილი იქნა სიმბოლური ჩა- 
ქოლვის ამბავი, კერძოდ: „ერთ სოფლიონელ 
კაცს ცოლი გამოქცევია, ბოზი. ქმარი დაე- 
დევნა, დაეწია, მიაბა ხეზე, მოაჭრა ყურები 
და ცხვირი, მიაყარა ქვაღორღი და წაგიდა.“ 
9 ჩანს, რომ ქმარმა სიმბოლურად სისრულეში 
მოიყვანა ქართული ჩვეულებითი სამართლის 
მიხედვით აღნიშნული ქმედობისათვის და- 
დგენილი ვერდიქტი. 

აჭარაში ქართული ჩვეულებითი სამარ- 
თლის მიხედვით ჩაქოლვასთან ორგანუ- 
ლად და შინაარსობრივად ახლოს დგას 
ამოკირვის ინსტიტუტი. „კათალიკოზთა სა- 
მართალში“ ჩაქოლვა დაკირვის მნიშვნელო- 
ბით იხმარება, აღნიშნულის ზეგავლენით, ან 





6 კეკელია მ, 1991, ქართული ჩვეულებითი სამართა- 
ლი, გამომცემლობა „მეცნიერება“, თბილისი, გვ. 
103. 

ალბათ, იმის გამო, რომ აჭარაში დადასტუ- 
რებულ ჩაქოლვის ინსტიტუტს ამოკირვასთან 
აიგივებს ზოგიერთი მკვლევარი. თუ ჩაქოლ- 
ვის შესახებ შედარებით ჭარბია ცნობები ზე- 
პირსიტყვიერებაში, სამაგიეროდ, ჩაკირვის 
შესახებ ეს არ ითქმის, მაგრამ აღნიშნული 
გარემოება სულაც არ მიუთითებს იმაზე, რომ 
ჩაკირვა უცხოა აქაური ქართული ჩვეულები- 
თი სამართლისათვის, ან, რომ ის ჩაქოლვას 
ნიშნავდა. ინფორმატორი, 75 წლის ხატი- 
ჯე რიჟვაძე-ქამადაძისა გადმოგვცემს, რომ 
„თუ ქალი უმძრახ საქციელს ჩაიდენდა, სხვა 
კაცს დაუჟდებოდა, ქმრის ნათესავთან დე- 
იჭირავდა საქმეს, ფეხშიშველი ან თავმოხ- 
დილი ურცხო კაცებს დიენახვებოდა, ადეთი 
ასე ყოფილა, რომ მას ან ჩაქოლაგდნენ ან 
ორმეში ამოსკილევდნენ ან ზედან მიწას მი- 
აქელევდნენ.“ ინფორმატორი ხაზს უსვამს 
ალტერნატიულ სასჯელებს – ჩაქოლვას ან 
ჩაკირვას. ზემო აჭარულ დიალექტში დღესაც 
შემონახულია ტერმინი „ამოსკილვა“, რაც 
ამოვსებას ნიშნავს. იგივე ტერმინი იხმარება 
წყევლის ფორმაში. 


დასკვნა 


წარმოდგენილი ინფორმაციის მიხედ- 
ვით სასჯელის ორივე ფორმა ერთი და იგივე 
შედგენილობის დანაშაულისათვის გამოი- 
ყენებოდა, მაგრამ მათი გამოყენება ისეთი 
ზნეობრივი ნორმების დარღვევისათვის, რო- 
გორიც იყო უცხო მამაკაცთა საზოგადოებაში 





7 აჭარის ეთნოგრაფიული ჩანაწერები, 1972, გამო- 
მცემლობა „აჭარა“, ბათუმი, გვ. 6. 

თავ-ფეხშიშველი გამოჩენა, ვფიქრობ, შარი- 
ათის გავლენითაა ნაკარნახევი და ახლოსაა 
აღმოსავლური ჩვეულებითი სამართლისათ- 
ვის კარგად ცნობილ ცოცხლად დამარხვის 
ინსტიტუტთან. 

ტერმინი „ამოკირვა“ დაკავშირებულია კი- 
რის არსებობასთან და ცხადია, თუკი ასეთი 
სასჯელი გამოიყენებოდა ზემო აჭარაში, უნდა 
ვიგულისხმოთ, რომ ამ მიზნისათვის კირი 
სხვა ადგილიდან არ იქნებოდა მოსატანი 
და მითუმეტეს, დანაშაულის იმავდროულად 
უნდა მომხდარიყო სასჯელის აღსრულებაც 
და კირი იქვე უნდა ჰქონოდა ამსრულებელს. 
ინფორმატორის მიერ მოწოდებულ ცნობაში 
„მიწის მიქელვაში უნდა იგულისხმებოდეს 
ზოგჯერ კირის მაგივრად მიწის გამოყენება, 
ზემო აჭარაში არც კირის საბადოთა დეფი- 
ციტი უნდა ყოფილიყო. მართლაც, აქაურ ტო- 
პონიმიაში მრავალი ტოპონიმი მიანიშნებს 
კირის საბადოთა არსებობაზე, საკირიხევი – 
დიდაჭარაში, ელელიძეებში, მახალაკიძეებ- 
ში, საკირია – საციხუში, საკირეთი – ფაჩხაში, 
კირეთი – ქედლებში, კირის ღელე – ხაბელა- 
შვილებში და სხვა.5 

სასჯელთა აღნიშნული ფორმების იგივეო- 
ბისა თუ განსხვავების საკითხის საბოლოოდ 
გადასაწყვეტად საჭიროა ამ თემაზე ეთნოგ- 
რაფიული მასალების მოძიება როგორც სა- 
კუთრივ აჭარაში, ისე მის მოსაზღვრე მესხე- 
თის ტერიტორიაზე, რამეთუ ამ რეგიონებს 
ისტორიულად ბევრი საერთო რამ აკავშირებ- 
დათ. 

